حادثه قطر منفلوط

حادثة قطر منفلوط هى حادثة حصلت يوم 17 نوفمبر 2012 عند مزلقان قطر عند قريةالمندرة فى منفلوط ف محافظة اسيوط
. الحادثة حصلت لما قطر خبط فى اوتوبيس مدرسة فيه 70 طفل ، الحادثة اتسببت فى وفاة 50 طفل و سواق الاتوبيس و 17 طفل مصاب.مصرع 48 تلميذا بحادث سير فى مصر . الجزيرة، ولوج فى 22 نوفمبر، 2012. الحادثة دى حصلت بعد كام يوم من حادثة قطر تانيه فى الفيوم. الحادثة دى اتسببت فى حالة غضب شعبى جامد اتشال بسببها وزير النقل محمد رشاد المتينى و رئيس هيئة السكة الحديد مصطفى قناوى و طلع محمد مرسى فى تسجيل على التلفزيون عزا اهل الاطفال و قال ان المسئولين عن الحادثة حيتم محاسبتهم و انه حيتصرف حوالى 10,000 جنيه تعويض لأهل المتوفيين و 5000 للمصاب.و اتقبض على عامل المزلقان / اللى اتهمه البوليس انه ساب المزلقان مفتوح و القطر جى و قت تعدية الاتوبيس المزلقان. هشام قنديل رئيس الوزرا ، بعدين راح فى زيارة للاطفال المصابين فى المستشفى مع وزير الداخلية احمد جمال و محافظ اسيوط و هناك أهالى الاطفال و اهل اسيوط اعترضوا على الأهمال اللى اتسبب فى الحادثة دى و على سياسة وزارة هشام قنديل و سياسة محمد مرسى ، و ده اللى خلى الامن تمنع المتظاهرين من الوصول لهم و انهم يمشوا.أهالي ضحايا قطار أسيوط يستقبلون رئيس الوزراء بهتاف: "ارحل ارحل يا قنديل.. حسبنا الله ونعم الوكيل" ، الأهرام، ولوج فى 22 نوفمبر، 2012. كمان طيارات بالخصوص اتبعتت عشان تنقل مجموعة من الاطفال لمستشفيات فى القاهرة عشان المستشفيات الحكومية فى اسيوط تعبانة و فى نقص فى الادويا.

 مصادر 

 لينكات برانيه 
 اول تقرير حقوقى مفصل عن حادث قطار أسيوط - بوابة الاهرام

تصنيف:محافظة اسيوط
تصنيف:حوادث فى مصر
تصنيف:مصر فى عهد محمد مرسى